
Евразия экономикалык бирлигинин бажы аймагына ташып келинген жана байкоого алууга жаткан товарлар жөнүндө маалымдарды байкоого алууну улуттук системаларга киргизүү жана сактоо тартиби тууралуу

[bookmark: _GoBack]Евразия экономикалык комиссиясынын Кеңешинин 2022-жылдын 
21-январындагы № 2 чечими менен бекитилген товарлардын тизмегине киргизилген Евразия экономикалык бирлигинин бажы аймагына ташылып келинген товарларга байкоо жүргүзүү механизмин ишке киргизүү боюнча пилоттук долбоорду иштетүү максатында 2019-жылдын 
29-майындагы Евразия экономикалык бирлигинин бажы аймагына ташып келинген товарларга байкоо жүргүзүү механизми жөнүндө макулдашуунун (мындан ары - Макулдашуу) 4, 5 жана 11-беренелерине ылайык Евразия экономикалык комиссиясынын Кеңеши чечти:
1.  Евразия экономикалык бирлигинин бажы аймагына ташып келинген жана байкоого алынууга жаткан товарлар жөнүндө маалымдарды байкоого алууну улуттук системаларга киргизүүнүн жана сактоонун тиркелген тартиби бекитилсин.
2. Ушул Чечим  расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин 2022-жылдын                              21-январындагы № 3 чечими менен




Евразия экономикалык бирлигинин бажы аймагына ташып келинген жана байкоого алууга жаткан товарлар жөнүндө маалымдарды байкоого алууну улуттук системаларга киргизүү жана сактоо
ТАРТИБИ

1. Ушул Тартип Евразия экономикалык бирлигинин бажы аймагына ташылып келинген жана байкоого алынууга тийиш болгон товарлар (мындан ары - товарлар) жөнүндө маалымдарды улуттук байкоо системаларына киргизүүнүн жана сактоонун эрежелерин жана мөөнөттөрүн аныктайт.
2. 2019-жылдын 29-майындагы Евразия экономикалык бирлигинин бажы аймагына ташылып келинген товарларга байкоо жүргүзүү механизми жөнүндө макулдашуунун 5-беренесинин 1-пунктунун 1 жана                                               3-пунктчаларында көрсөтүлгөн документтердин маалыматтары 
(мындан ары – Макулдашуу)  товарлар чыгарылган же коштоочу документ түзүлгөн күндөн кийинки күндөн кечиктирбестен улуттук көзөмөлдөө системасына киргизилет.
Комиссиянын келишимдерине, тапшырмаларына, сактоолоруна, подрядына, финансылык ижара (лизинг), коммерциялык карыз, логистикалык кызматтарды көрсөтүү, анын ичинде Евразия экономикалык бирлигинин бир мүчө мамлекетинин аймагынан (мындан ары – мүчө мамлекет) башка мүчө мамлекеттин аймагына товарларды сатууга байланышпаган көргөзмөлөргө, жарманкелерге (көргөзмөлөрдөн, жарманкелерден) алып өтүү келишимдерине ылайык товарларды ташууларга, мындай товарларды алып өтүү жөнүндө документтерден маалымдар Макулдашуунун 4-беренесинин 4-пунктунун негизинде, эгерде мындай киргизүү мүчө мамлекеттин мыйзамдарында каралса, коштоочу документ түзүлгөндөн кийинки күндөн кечиктирбестен улуттук байкоо жүргүзүү системасына киргизилет.
3. Башка мүчө мамлекеттердин улуттук байкоо жүргүзүү системаларынан алынган маалымдар мүчө мамлекеттин улуттук байкоо жүргүзүү системасына же алар алынган мезгилден тартып 60 мүнөттөн кечиктирбестен мүчө мамлекеттин байкоо жүргүзүү системаларынан маалымдарды сактоого арналган мүчө мамлекеттин системасына киргизилет. 
4. Аларды жүгүртүүгө байланышкан товарлар жана операциялар жөнүндө маалымдарды улуттук байкоо жүргүзүү системаларында сактоо товарларды жүгүртүүгө байланышкан акыркы операция жөнүндө маалымдар улуттук байкоо жүргүзүү системасына келип түшкөн күндөн тартып 5 жыл өткөндөн кийин токтотулат,  ал эми мындай операциялар жүргүзүлбөсө,  товарларга декларациядан же алар боюнча мындай товарлар ички керектөө үчүн чыгаруунун бажылык жол-жобосу боюнча улуттук байкоо жүргүзүү системасына жайгаштырылган же Макулдашуунун 5-беренесинин 
1-пунктунун 2-пунктчасында көрсөтүлгөн документтерден товарларга декларация берилгенге чейин товарларды чыгаруу жөнүндө арыздан маалым алынган күндөн тартып 5 жыл өткөндөн кийин токтотулат.
5. Макулдашуунун 11-беренесинин 1-пунктунда аныкталган учурларга кошумча, табигый кырсыктардын, табигый жана техногендик мүнөздөгү өзгөчө кырдаалдардын алдын алуу жана кесепеттерин жоюу максатында мындай кыймылга байланыштуу операциялар жөнүндө маалымдар улуттук байкоо жүргүзүү системасында жок болгон учурда бир мүчө мамлекеттин аймагынан башка мүчө мамлекеттин аймагына товарларды ташып өтүүгө жол берилет.
Ушул пунктта көрсөтүлгөн учурларда товарларды ташуунун тартиби жана коштоочу документтердин тизмеги мүчө мамлекеттердин мыйзамдары менен аныкталат.
6. Техникалык мүчүлүштүктөрдөн, байланыш каражаттарынын (телекоммуникация тармактарынын жана «Интернет» маалыматтык-телекоммуникация тармагынын)   ишинин бузулушунан, электр энергиясын өчүрүүдөн улам келип чыккан маалыматтык системалардын иштешинин бузулуусуна байланыштуу  мындай ташуулар менен байланышкан операциялар жөнүндө маалымдар  улуттук байкоо жүргүзүү системаларында жок учурда товарларды бир мүчө мамлекеттин аймагынан башка мүчө мамлекеттин аймагына ташуулар ушундай кырдаалдар жаралган мезгилден тартып алар четтетилгенге чейин кагаз жүзүндө түзүлгөн коштоочу документтерди пайдалануу менен жүргүзүлүшү мүмкүн.
Мүчө мамлекеттин улуттук байкоо жүргүзүү системасына киргизилген маалымдарды чогултууну, эсепке алууну, сактоону жана кайра иштетүүнү жана (же) байкоо жүргүзүү механизмин ишке ашырууну камсыздоого ыйгарым укуктуу мамлекеттик органы улуттук байкоо жүргүзүү системасына кирген маалыматтарды чогултуу, эсепке алуу, сактоо жана кайра иштетүүнү камсыздоочу ыйгарым укуктуу башка мүчө мамлекеттердин органдары маалымат берүүнүн колдо болгон ыкмаларын колдонуу менен жана алар жаралган датасын жана убактысын көрсөтүү менен тиешелүү жагдайлардын келип чыгышы жөнүндө, ошондой эле мындай жагдайлар аныкталган (четтетилген) учурдан тартып аларды 60 мүнөттүн ичинде четтетүү жөнүндө Евразия экономикалык комиссиясына билдирет.

